Emaon o klask penn eus brezhonegerien a ra gant Linux. Gwelet 'm-eus eo bet troet KDE e brezhoneg ha tenn awalc'h ' vez din evit komprenn an hanter eus ar gerioù. Me va-unan e ran gant Gnome pe Fvwm pa n'on ket re sot gant KDE, met pep hini a ra diouzh e c'hoant hag e blijadur... Daoust hag ez eus tud koulskoude a rafe gant Gnome hag a jom war o c'hoant da dreiñ Gnome e brezhoneg. Me va-unan n'on ket maout tamm-bed war an dachenn, met pa gavfenn unan bennak da skoazellañ ac'hanon gant al labour-mañ e plijfe din ober un taol-esañ ganti. Ouzhpenn-se e rafe plijadur din kejañ gant tud war ur forum bennak diwarbenn Linux, martreze zoken sevel ul LinuxUserGroup pe undra heñvel e brezhoneg. N'emaon ket o chom e Breizh siwas hag hirnezh 'm-bevez d'ar brezhoneg bep ar mare, setu vefe aze un doare vat eviton da ziwall ar yezh bev ha deskiñ gerioù nevez war un dro...    N'eo ket martreze ken dereat dont gant an dra-mañ er forum-mañ, met domp da welout hag ez eus unan bennak hag a zo dedennet, hag e vo kavet un dachenn-all da  divizout diwarn'hi pa zeuyo ar mare...    A greiz kalon    F.A.B